**POZIV ZA PODNOŠENJE PONUDA U OTVORENOM POSTUPKU JAVNE NABAVKE**

Na osnovu Odluke v.d.Direktora Instituta za onkologiju i radiologiju Srbije br. 11-258 od 11.09 .2014.godine kojom je pokrenut otvoreni postupak javne nabavke po osnovu člana 32. Zakona o javnim nabavkama pozivamo vas da blagovremeno podnesete svoje ponude.

Predmet javne nabavke je nabavka koja se sprovodi radi zaključenja ugovora o javnoj nabavci

usluga : servisiranja medicinske opreme: ***Varian 6EX S/N 1058***

Predmetna nabavka je definisana u Opštem rečniku nabavke na poziciji usluge održavanja i servisiranje aparata (oznaka 50000000 ) ,usluge održavanja i popravki .

Pravo učešća imaju ponuđači koji ispunjavaju uslove iz člana 75. Zakona o javnim nabavkama («Službeni glasnik» RS br. 124/2012) Shodno čl. 79. st. 4 ZJN ponuđač nije dužan da dostavlja dokaze koji su javno dostupni na internet stranicama nadležnih organa, a s tim u vezi članom 78. ZJN koji se primenjuje od 01.09.2013. godine, propisano je da organizacija nadležna za registraciju privrednih subjekata vodi javni registar ponuđača – preduzetnika i pravnih lica koji ispunjavaju obavezne uslove iz čl. 75. st. 1. tač. 1 do 4. ZJN. Članom 78. st. 5. ZJN propisano je da lice upisano u registar ponuđača nije dužno da prilikom podnošenja ponude, odnosno prijave dokazuje ispunjenost obaveznih uslova, pa shodno tome PONUĐAČ KOJI JE UPISAN U REGISTAR PONUĐAČA, SAMO IMA OBAVEZU DA NARUČIOCU JASNO UKAŽE DA SE NALAZI U REGISTRU PONUĐAČA, te je time oslobođen obaveze da dostavlja dokaze u pisanoj formi, a kojim dokazima se utvrđuje ispunjenost obaveznih uslova iz čl. 75 st. 1. tač. 1. do 4. ZJN.

Uvid i preuzimanje konkursne dokumentacije može se izvršiti preuzimanjem iste sa Portala Uprave za javne nabavke i internet stranice naručioca [www.ncrc.ac.rs](http://www.ncrc.ac.rs/)

Ponude se primaju u skladu sa konkursnom dokumentacijom i pozivom za dostavljanje ponuda .

Naručilac zadržava pravo da odbije ponudu ukoliko poseduje dokaz koji potvrđuje da ponuđač nije ispunjavao svoje obaveze po ranije zaključenim ugovorima o javnim nabavkama koji su se odnosili na isti predmet nabavke, za period od prethodnih tri godine za predmet nabavke (negativna referenca) u skladu sa članom 82.ZJN i konkursnom dokumentacijom.

Izbor najpovoljnijeg ponuđača izvršiće se primenom kriterijuma iz člana 85. stav 1. tačka 1. Zakona o javnim nabavkama – ekonomski najpovoljnija ponuda .

U slučaju da u predmetnoj javnoj nabavci postoje dve ili više ponuda sa istom ponuđenom cenom kao najnižom cenom , naručilac će po osnovu elementa kriterijuma -referentna lista ugovor dodeliti ponuđaču koji je dostavio potvrde o realizovanim ugovorima u prethodnoj godini u većem iznosu.

Ponude dostaviti Institutu za onkologiju i radiologiju Srbije,Beograd Pasterova br. 14 sa napomenom «PONUDA- NE OTVARATI» do 27.10.2014.godine do 12.00časova. Blagovremenom ponudom se smatra ponuda koja je primljena od strane naručioca u roku određenom u pozivu za podnošenje ponuda bez obzira na način dostavljanja (neposrednom predajom, predajom putem pošte).

Postupak javnog otvaranja obaviće se 27.10.2014.godine u 12.05. časova u prostorijama Instituta za onkologiju i radiologiju Srbije**.** Pravo učešća u postupku otvaranja ponuda imaju ovlašćeni predstavnici ponuđača koji su dužni da predstavniku naručiocu pre početka postupka otvaranja ponuda dostave ovlašćenje za učešće u postupku izdato u pisanoj formi.

Neblagovremene ponude neće biti uzete u razmatranje. Ponude dostaviti na srpskom jeziku. Cene u ponudi ponuđači su dužni da iskažu isključivo u dinarima.

Odluka o dodeli ugovora biće doneta na osnovu izveštaja o stručnoj oceni ponuda u roku od 25 dana od dana otvaranja ponuda .

Sve ostale informacije o javnoj nabavci mogu se dobiti u Odseku za javne nabavke Instituta za onkologiju i radiologiju Srbije, Pasterova 14, lice za kontakt: 011-2067-129 Jelica Boškoćević, ecc.,službenik za javne nabavke.

V.D. DIREKTORA INSTITUTA ZA

ONKOLOGIJU I RADIOLOGIJU SRBIJE

Prof. Dr Radan Džodić